MELØY KOMMUNE SØKER FLERE FRITIDSKONTAKTER 
Har du lyst til å gjøre en forskjell for et annet menneske?
Hva er en fritidskontakt?
En fritidskontakt (støttekontakt) er en person som gjennom sosialt samvær og aktiviteter bidrar til at et annet menneske får en tryggere, mer aktiv og meningsfull fritid. Du hjelper brukeren med å utforske interesser og bygge selvtillit. Målet er at brukeren skal oppleve mestring, glede, fellesskap og inkludering.
Lønn?
Som fritidskontakt lønnes du som pleiemedarbeider. Kommunen dekker aktivitetsutgifter med 400 kr per måned. 
Hva gjør du som fritidskontakt?
Dere planlegger sammen hva dere vil gjøre – det kan være:
· En tur på kafé
· Kino
· Spasertur i frisk luft
· Spillekveld
· Hobbyaktiviteter
Oppdragets omfang og innhold tilpasses den enkelte bruker og avtales nærmere.
Hvem kan bli fritidskontakt?
Alle over 18 år kan søke!
Du trenger ingen formell utdanning – det viktigste er at du er trygg, ansvarlig og har lyst til å bidra. Som fritidskontakt har du taushetsplikt etter helsepersonelloven. Dette betyr at du må signere en taushetserklæring som skal ligge sammen med oppdragsavtalen.
Hva kan du forvente?
Vi matcher deg med en bruker basert på interesser, alder, personlighet og hva dere kan trives med å gjøre sammen. Målet er at det skal bli et godt samarbeid for begge!
Vi tilbyr
· Et meningsfullt oppdrag med stor grad av selvstendighet
· Veiledning ved behov
· Godtgjøring etter avtale (oppdragsbasert honorar)
Oppdragsform
Dette er et oppdrag som støttekontakt (oppdragstaker) og ikke et ansettelsesforhold. Oppdraget reguleres gjennom oppdragsavtale.

Ta kontakt for mer informasjon
merete.vangstad@meloy.kommune.no
Telefon: 48052505                       
Vi gleder oss til å høre fra deg!
